იუსტიციის სახლი

**იუსტიციის სახლი** — ერთი სახლი, ერთი შენობა, რომელიც აერთიანებს სახელმწიფო მომსახურებების დიდ უმრავლესობას და ასევე, კერძო ორგანიზაციების სხვადასხვა სერვისს. 

სსიპ "იუსტიციის სახლი" მომხმარებლებს აწვდის, მისი პარტნიორი საჯარო უწყებების: ნოტარიუსთა პალატის, საჯარო რეესტრის ეროვნული სააგენტოს, სახელმწიფო სერვისების განვითარების სააგენტოს, ეროვნული არქივის, აღსრულების ეროვნული ბიუროს, საპენსიო სააგენტოს, შსს-ს, თავდაცვის სამინისტროს და სხვათა სერვისებს, ისევე, როგორც კერძო ორგანიზაციების სხვადასხვა მომსახურებას. მისი მიზანია მომხმარებლისათვის, ერთი ფანჯრის პრინციპით, სახელმწიფო და კერძო სექტორის სერვისების, მაღალი ხარისხით მიწოდება, სახელმწიფო მომსახურებების განვითარების ხელშეწყობა და მომხმარებლისთვის მრავალფეროვანი და ინოვაციური სერვისების შეთავაზება. 

შესაბამისად, კერძო კომპანიების სერვისებთან ერთად, იუსტიციის სახლი გასცემს იმ დოკუმენტებსა და მომსახურებებს, რომელზეც მხოლოდ სახელმწიფოს აქვს ექსკლუზიური უფლება. ამჟამად, იუსტიციის სახლში შესაძლებელია 500-მდე მომსახურებით სარგებლობა, ერთ სივრცეში.

## მომსახურების სტრუქტურა 
იუსტიციის სახლში მისულ მომხმარებელს შესასვლელთან საკონსულტაციო (თვითმომსახურების) სივრცის კონსულტანტები  ეგებებიან, რომლებიც მას აწვდიან ინფორმაციას, მისთვის საინტერესო საკითხის შესახებ და ამისამართებენ შესაბამის ოპერატორთან.

იუსტიციის სახლის ტერიტორიული ორგანოების, მომსახურების დარბაზი 3 ძირითად სივრცედ არის დაყოფილი:

*საკონსულტაციო (თვითმომსახურების) სივრცე;
*სწრაფი მომსახურების სივრცე;
*ხანგრძლივი მომსახურების სივრცე.

### თვითმომსახურების სივრცე 
თვითმომსახურების  სივრცეში მოთავსებულია ავტომატიზირებული სისტემები. მათი საშუალებით მომხმარებელს შეუძლია დამოუკიდებლად მიიღოს სხვადასხვა მომსახურება, როგორიცაა ქონების ან  ბიზნესის შესახებ ამონაწერი, ბიომეტრული ფოტო პასპორტისთვის, თანხის განაღდება ბანკომატიდან, დისტანციური გადახდების წარმოება და ა.შ.

### სწრაფი მომსახურების სივრცე 
სწრაფი მომსახურების  სივრცეში მომხმარებელს შეუძლია ყველა იმ მომსახურების მიღება, რომლის ხანგრძლივობა, საშუალოდ,  5 წუთს არ აღემატება. მაგალითად, აქ გაიცემა მზა პასპორტი, პირადობის მოწმობა, აპოსტილით ან ლეგალიზაციის გზით დამოწმებული დოკუმენტი, სარეგისტრაციო გადაწყვეტილება თუ ამონაწერი უძრავი ქონებისა თუ ბიზნესის და ა.შ.

### ხანგრძლივი მომსახურების სივრცე 
ხანგრძლივი მომსახურების სივრცეში მომხმარებელს შეუძლია  იმ მომსახურების მიღება, რომლის განხორციელებაც 5 წუთზე მეტ დროს მოითხოვს. ასეთებია: პასპორტზე განაცხადის ჩაბარება, ქონებისა თუ ბიზნესის რეგისტრაციისათვის საჭირო დოკუმენტების ჩაბარება, არქივიდან ბიოგრაფიული ხასიათის ცნობის მიღება და სხვა ნებისმიერ მომსახურებაზე განაცხადის ჩაბარება.

მომსახურების სივრცის მსგავსი დაყოფა მინიმუმამდე ამცირებს  ხანგრძლივი და ქაოტური რიგის წარმოქმნის საშიშროებას, მოქალაქეთა გადაადგილებას უფრო ორგანიზებულს და მოწესრიგებულს ხდის, ხოლო მომსახურების მიღების მსურველთა თანმიმდევრობას კი სპეციალურად ინტეგრირებული რიგის მართვის ელექტრონული სისტემა აწესრიგებს.

## ყველაზე მოთხოვნადი სერვისების ხუთეული 
# პირადობის ელექტრონული მოწმობა;
# პასპორტი (ბიომეტრიული);
# საკუთრების რეგისტრაცია;
# დაბადების რეგისტრაცია;
# ბიზნესის რეგისტრაცია ;

## შაბათ-კვირის სერვისები 
**თბილისის ცენტრალური და ბათუმის N1 იუსტიციის სახლები მომხმარებელს შაბათ-კვირას - 10:00 - დან 17:00 საათამდე მიიღებენ, ხოლო ქუთაისის იუსტიციის სახლი მხოლოდ შაბათს - 10:00 - დან 17:00 საათამდე იმუშავებს.**

**დაჩქარებული წესით (იმავე დღეს) გაიცემა:**

* საქართველოს მოქალაქის პასპორტი;
* საქართველოში სტატუსის მქონე მოქალაქეობის არმქონე პირის სამგზავრო პასპორტი;
* ჰუმანიტარული სტატუსის მქონე პირის სამგზავრო პასპორტი;
* ლტოლვილის სტატუსის მქონე პირის სამგზავრო დოკუმენტი;
* პირადობის მოწმობა;
* დროებითი და მუდმივი ბინადრობის მოწმობა;
* უცხოეთში მცხოვრები თანამემამულის მოწმობა;
* საინფორმაციო ბარათი;
* მისამართზე რეგისტრირებულ პირთა რაოდენობის შესახებ ცნობა;
* სამოქალაქო აქტების რეგისტრაციის  (ქორწინება, დაბადება და ა.შ.) მოწმობის/სამოქალაქო აქტის რეგისტრაციის შესახებ ცნობა განმეორებით გაცემა;
* ქორწინების დამაბრკოლებელი გარემოებების არარსებობის შესახებ ცნობა.
* მხოლოდ შაბათ დღეს გაიცემა ცნობა ნასამართლობის შესახებ. 

**იმავე დღეს (დაჩქარების გარეშე) გაიცემა:**

* დაბადების, გარდაცვალებისა და  განქორწინების  სამოქალაქო აქტების პირველადი რეგისტრაციის მოწმობა;
* კვალიფიციური ელექტრონული ხელმოწერის და ავთენტიფიკაციის სერტიფიკატის, პირადობის (ბინადრობის) ელექტრონული მოწმობის კვალიფიციური ელექტრონული ხელმოწერისა და ავთენტიფიკაციის სერტიფიკატებთან ერთად პერსონალური ავთენტიფიკაციის, კვალიფიციური ელექტრონული ხელმოწერის აქტივაციისა და განბლოკვის კოდების განმეორებით გაცემის თაობაზე;
* კვალიფიციური ელექტრონული ხელმოწერის და ავთენტიფიკაციის სერტიფიკატის, კვალიფიციური ელექტრონული ხელმოწერისა და ავთენტიფიკაციის სერტიფიკატებთან ერთად პერსონალური ავთენტიფიკაციის, კვალიფიციური ელექტრონული ხელმოწერის აქტივაციისა და განბლოკვის კოდების, დაინტერესებული პირისათვის გადაცემა დალუქული კონვერტით.
* სამოგზაურო დაზღვევის პოლისი;
* საერთაშორისო სიმ ბარათი;
* კვალიფიციური ელექტრონული შტამპის შექმნის საშუალების (ტოკენი), აქტივაციის მონაცემების (პინკოდების) და პირადობის მოწმობის წამკითხველის გადაცემა.

## ფილიალები 
საქართველოს სხვადასხვა სოფელსა და რაიონულ ცენტრში განლაგებულია იუსტიციის სახლის 90-მდე სტრუქტურული ერთეული (ე.წ. პატარა იუსტიციის სახლები), ხოლო იუსტიციის სახლის ტერიტორიული ორგანოები (ე.წ. დიდი იუსტიციის სახლები) ამ ეტაპზე ფუნციონირებს საქართველოს შემდეგ ქალაქებში:

*ახალციხე
*ბათუმი
*ბორჯომი
*გორი
*გურჯაანი
*ზუგდიდი
*თბილისი (3 ტერიტორიული ორგანო)
*თელავი
*თიანეთი
*ლაგოდეხი
*მარნეული
*მესტია
*მცხეთა
*ოზურგეთი
*ონი
*რუსთავი
*ფოთი
*ქუთაისი
*სტეფანწმინდა
*ყვარელი
*სენაკი
*მარტვილი
*ხონი
*წყალტუბო
*ზესტაფონი
*ახალქალაქი
*ქარელი
*ბოლნისი
*გარდაბანი

## იუსტიციის სახლების გეოგრაფია 

## ჯილდოები 
*2011 წელს, იუსტიციის სახლმა, პროფილის მიერ ორგანიზებულ დაჯილდოებაში გაიმარჯვა ნომინაციაში „ახალი ქართული ბრენდი“. 
*2012 წელს გაეროს მიერ გამოცხადებული ნომინაციაში - „სახელმწიფო სერვისების მიწოდების გაუმჯობესება“, გამარჯვებულად გამოცხადდა იუსტიციის სახლი. 

## რესურსები ინტერნეტში 
*იუსტიციის სახლი 

## სქოლიო 
კატეგორია:იუსტიციის სახლი